CELEX: 51984PC0507
Language: el
Date: 1984-09-24
Title: Πρόταση κανονισμού (ΕΟΚ) του Συμβουλίου για τον καθορισμό, για την περίοδο εμπορίας 1984/85, του ποσοστού του ποσού της ενίσχυσης στην παραγωγή που μπορούν να παρακρατούν οι αναγνωρισμένες οργανώσεις παραγωγών ελαιολάδου ή ενώσεις των οργανώσεων αυτών

5. 10. 84                           Επίσημη Εφημερίδα των Ευρωπαϊκών Κοινοτήτων                     Αριθ. C 266/3
                                                             II
                                               (Προπαρασκευαστικές πράξεις)
                                                    ΕΠΙΤΡΟΠΗ
           Πρόταση κανονισμού (ΕΟΚ) του Συμβουλίου για τον καθορισμό, για την περίοδο εμπορίας
           1984/85, του ποσοστού του ποσού της ενίσχυσης στην παραγωγή που μπορούν να παρακρατούν
               οι αναγνωρισμένες οργανώσεις παραγωγών ελαιολάδου ή ενώσεις των οργανώσεων αυτών
                                                    COM(84) 507 τελικό
                     (Υποβληθείσα από την Επιτροπή στο Συμβούλιο στις 24 Σεπτεμβρίου 1984)
                                                       (84/C 266/03)
          ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
          Έχοντας υπόψη:
          τη συνθήκη για την ίδρυση της Ευρωπαϊκής Οικονομικής Κοινότητας, και ιδίως το άρθρο 43,
          τον κανονισμό αριθ. 136/66/ΕΟΚ του Συμ6ουλίου της 22ας Σεπτεμβρίου 1966 περί δημιουρ­
          γίας κοινής οργανώσεως αγοράς στον τομέα των λιπαρών ουσιών ('), όπως τροποποιήθηκε
          τελευταία από τον κανονισμό (ΕΟΚ) αριθ. 2260/84 (2), και ιδίως το άρθρο 20δ παράγραφος 1,
          την πρόταση της Επιτροπής,
          τη γνώμη του Ευρωπαϊκού Κοινοβουλίου,
          Εκτιμώντας:
          ότι, σύμφωνα με το άρθρο 20δ παράγραφος 1 του κανονισμού αριθ. 136/66/ΕΟΚ, πρέπει να
          καθοριστεί το ποσό της ενίσχυσης στην παραγωγή που μπορούν να παρακρατούν οι ανα­
          γνωρισμένες οργανώσεις παραγωγών ελαιολάδου ή οι ενώσεις των οργανώσεων αυτών, ώστε
          το ποσό που προκύπτει να χρησιμοποιείται για τη χρηματοδότηση των εξόδων που προκύ­
          πτουν από τις δραστηριότητες που αναφέρονται στο άρθρο 5 παράγραφος 3 και στο άρθρο
          20γ του εν λόγω κανονισμού" ότι, λόγω των προβλεπόμενων εξόδων κατά τη διάρκεια της
          περιόδου 1984/85, πρέπει να καθοριστεί το ποσοστό αυτό σε επίπεδο που να επιτρέπει την
          κάλυψη των εξόδων αυτών,
          ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
                                                          Άρθρο 1
          Για την περίοδο εμπορίας 1984/85, το ποσοστό του ποσού της ενίσχυσης στην παραγωγή που
          μπορεί να παρακρατηθεί δυνάμει του άρθρου 20δ παράγραφος 1 του κανονισμού αριθ.
          136/66/ΕΟΚ από τις αναγνωρισμένες οργανώσεις παραγωγών ελαιολάδου ή τις ενώσεις των
          οργανώσεων αυτών κατ' εφαρμογή του εν λόγω κανονισμού, καθορίζεται σε 2,2 °/ο.
                                                          Άρθρο 2
          Ο παρών κανονισμός αρχίζει να ισχύει την ημέρα της δημοσίευσης του στην Επίσημη Εφημε­
          ρίδα των Ευρωπαϊκός Κοινοτήτων.
          Εφαρμόζεται από την 1η Νοεμβρίου 1984.
          Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε
          κράτος μέλος.
          (') ΕΕ αριθ. 172 της 30.9. 1966, σ. 3025/66.
          Ο ΕΕ αριθ. L 208 της 3. 8. 1984, σ. 1.